
 Pohjatietoa elokuvasta: 
Elokuvan pohjalla on Raamatun tarina Babelin tornin rakentamisesta. Sen mukaan Jumala keskeytti rakennustyön, ja sekoitti yhtä kieltä puhuneiden rakentajien kielet niin, etteivät he enää ymmärtäneet toisiaan. 
Elokuvan Babel ihmiset elävät samanaikaisesti samalla maapallolla, mutta heidän on vaikea ymmärtää toisiaan niin kielellisesti kuin kulttuurisestikin. Elokuva alkaa onnettomuudesta, jonka kautta tarina linkittyy kolmella eri mantereella. 
Amerikkalaispariskunta on turistimatkalla Marokossa. Nainen haavoittuu vahinkolaukauksesta turistibussissa. Ampuja on pikkupoika, joka halusi koittaa kuinka pitkälle ase kantaisi. Aseella oli tarkoitus suojata aseella perheen vuohia petoeläimiltä. 
Pojan ase kuului alun perin japanilaiselle liikemiehelle. Hänen vaimonsa oli tehnyt aseella itsemurhan. Japaniin kertomus siirtyy, kun kuvataan miehen kuuromykän tytön nuoruuden tuskaa ja suhdetta isäänsä. 
[bookmark: _GoBack]Yhdysvalloissa amerikkalaispariskunnan lasten meksikolainen hoitaja joutuu ottamaan lapset mukaansa sukulaisensa häihin Meksikoon, koska hän ei saa sijaiseksi toista hoitajaa. Elokuvassa on välähdyksiä marokkolaisesta, japanilaisesta ja meksikolaisesta kulttuurista. Samalla se kertoo meille jotain amerikkalaisuudesta.

